## Pravilnik o sadržaju obrasca mišljenja obiteljskog doktora medicine osobe lišene poslovne sposobnosti o stanju zdravlja štićenika s obzirom na razlog lišenja poslovne sposobnosti

### NN 106/2014 (2.9.2014.), Pravilnik o sadržaju obrasca mišljenja obiteljskog doktora medicine osobe lišene poslovne sposobnosti o stanju zdravlja štićenika s obzirom na razlog lišenja poslovne sposobnosti

MINISTARSTVO SOCIJALNE POLITIKE I MLADIH

2050

Na temelju članka 238. stavka 5. Obiteljskog zakona (»Narodne novine«, broj 75/14), ministrica socijalne politike i mladih, donosi

PRAVILNIK

O SADRŽAJU OBRASCA MIŠLJENJA OBITELJSKOG DOKTORA MEDICINE OSOBE LIŠENE POSLOVNE SPOSOBNOSTI O STANJU ZDRAVLJA ŠTIĆENIKA S OBZIROM NA RAZLOG LIŠENJA POSLOVNE SPOSOBNOSTI

Članak 1.

Ovim Pravilnikom propisuje se sadržaj obrasca mišljenja obiteljskog doktora medicine osobe lišene poslovne sposobnosti o stanju zdravlja štićenika s obzirom na razlog lišenja poslovne sposobnosti.

Članak 2.

(1) Obiteljski doktor medicine osobe lišene poslovne sposobnosti dužan je mišljenje o stanju zdravlja štićenika s obzirom na razlog lišenja poslovne sposobnosti, zasnovano na mišljenju liječnika specijalista, izdati na posebnom obrascu koji čini sastavni dio ovog Pravilnika.

(2) Obrazac iz stavka 1. ovoga članka ispunjava se u tri primjerka od kojih jedan zadržava obiteljski doktor medicine, a dva preuzima skrbnik.

Članak 3.

Osobni podaci sadržani u obrascu iz članka 2. stavka 1. ovoga Pravilnika službena su tajna i na njih se primjenjuju odredbe zakona kojima se uređuje zaštita osobnih podataka.

Članak 4.

Ovaj Pravilnik stupa na snagu osmoga dana od dana objave u »Narodnim novinama».

Klasa: 011-02/14-04/9

Urbroj: 519-03-1-1/3-14-1

Zagreb, 1. rujna 2014.

Potpredsjednica Vlade
Republike Hrvatske i ministrica socijalne politike i mladih
Milanka Opačić, v. r.

**OBRAZAC**

MIŠLJENJE OBITELJSKOG DOKTORA MEDICINE
OSOBE LIŠENE POSLOVNE SPOSOBNOSTI O STANJU
ZDRAVLJA ŠTIĆENIKA S OBZIROM NA RAZLOG
LIŠENJA POSLOVNE SPOSOBNOSTI

|  |  |
| --- | --- |
| Naziv zdravstvene ustanove |  |
| OIB |  |
| Obiteljski doktor medicine |  |
| MBG |  |
|  | |
| Broj zdravstvenog kartona |  |
| Mjesto |  |
| Datum |  |

|  |
| --- |
| 1. OSOBNI PODACI O ŠTIĆENIKU/PACIJENTU  Ime, očevo ime i prezime štićenika/pacijenta:  Adresa prebivališta (boravišta):  Zanimanje štićenika/pacijenta:  Broj iskaznice zdravstveno osigurane osobe: |

|  |
| --- |
| 2. ANAMNEZA OSOBE LIŠENE POSLOVNE SPOSOBNOSTI  (ŠTIĆENIKA/PACIJENTA)  a) Osobna anamneza (prijašnje bolesti, ozljede, profesionalne bolesti,  hospitalizacije):  b) Sadašnje bolesti, ozljede, profesionalne bolesti: |

|  |
| --- |
| 3. PODACI O LIJEČENJU ŠTIĆENIKA/PACIJENTA S OBZIROM NA RAZLOG LIŠENJA POSLOVNE SPOSOBNOSTI I PODATAK O MIŠLJENJU LIJEČNIKA SPECIJALISTA, KOJE SE ODNOSI NA ZDRAVLJE ŠTIĆENIKA / PACIJENTA S OBZIROM NA RAZLOG LIŠENJA POSLOVNE SPOSOBNOSTI  a) Ispitivanja i postupci koji su provedeni s obzirom na razlog lišenja poslovne sposobnosti štićenika/pacijenta:  b) Navedite ime i prezime liječnika specijalista i ustanovu u kojoj je zaposlen, na temelju čijeg mišljenja ste kao obiteljski doktor medicine osobe lišene poslovne sposobnosti zasnovali svoje mišljenje o stanju zdravlja štićenika s obzirom na razlog lišenja poslovne sposobnosti (originalnu medicinsku dokumentaciju ili ovjerene (od strane obiteljskog doktora medicine) preslike iste dokumentacije i izvornik ili ovjerenu (od strane obiteljskog doktora medicine) presliku mišljenja liječnika specijalista i svih drugih bitnih nalaza priložite u dodatku ovog obrasca): |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 4. DIJAGNOZE (s obzirom na razlog lišenja poslovne sposobnosti štićenika/pacijenta)   |  |  |  | | --- | --- | --- | | Latinski naziv bolesti | Poglavlje | Šifra | |  |  |  | |  |  |  | |  |  |  | |  |  |  | |  |  |  | |  |  |  | |

|  |
| --- |
| 5. MIŠLJENJE OBITELJSKOG DOKTORA MEDICINE OSOBE LIŠENE POSLOVNE SPOSOBNOSTI (ŠTIĆENIKA/PACIJENTA) S OBZIROM NA RAZLOG LIŠENJA POSLOVNE SPOSOBNOSTI, ZASNOVANO NA MIŠLJENJU LIJEČNIKA SPECIJALISTA. |

|  |
| --- |
| 6. DODATAK  OBITELJSKI DOKTOR MEDICINE OSOBE LIŠENE POSLOVNE SPOSOBNOSTI (ŠTIĆENIKA/PACIJENTA), UZ SVOJE MIŠLJENJE, OVOM OBRASCU OBVEZNO PRILAŽE I ODGOVARAJUĆU MEDICINSKU DOKUMENTACIJU navedenu u točki 3. ovoga obrasca. Navedite priloženu medicinsku dokumentaciju: |

Potpis obiteljskog doktora medicine i pečat

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

106 02.09.2014 Pravilnik o sadržaju obrasca mišljenja obiteljskog doktora medicine osobe lišene poslovne sposobnosti o stanju zdravlja štićenika s obzirom na razlog lišenja poslovne sposobnosti

106 02.09.2014 Pravilnik o sadržaju obrasca mišljenja obiteljskog doktora medicine osobe lišene poslovne sposobnosti o stanju zdravlja štićenika s obzirom na razlog lišenja poslovne sposobnosti

Pravilnik, NN 106/2014-2050
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)